สวัสดีคะคุณ พอดีมีอาการท้องเสียเฉพาะช่วงเวลาเช้าคะ ตั้งแต่ ตี 5 ถึง 2 โมงเช้าคะถ่ายเหลวบ้าง เป็นน้ำบ้างคะ เป็นพร้อมกับช่วงมีประจำเดือนพอดีคะ ปกติไม่เคยท้องเสียพร้อมเป็นประจำเพือนคะพอเข้าห้องน้ำเสร็จรู้สึกเหมือนมีแก๊สในกระเพาะเยอะคะ เรอบ่อย ๆ ก็ค่อย ๆ ดีขึ้น ปวดบิด ๆ บ้าง แต่ก็ไม่มากคะ เป็นมา 3 วันและคะอยากทราบว่าเกี่ยวกับการมีประจำเดือนไหมคะ ปกติตอนไม่เป็นประจำเดือนท้องไม่เสียคะ ไปหาก้ให้แค่น้ำเกลือแร่ และยาแก้ปวดมาทานคะ
สวัสดีค่ะ อาการถ่ายเหลวเป็นน้ำมา 3 วันนั้น หากเป็นเฉียบพลัน มีปวดท้องบิดๆร่วมด้วย อาจจะเกิดจากมีลำไส้อักเสบหรือติดเชื้อจากการรับประทานอาหารที่ไม่สุกสะอาด ที่เรียกว่าภาวะอาหารเป็นพิษ สาเหตุอื่นๆเช่น ลำไส้แปรปรวน แต่มักเป็นมาเรื้อรังประมาณ 2-4 สัปดาห์ขึ้นไป คือมีการขับถ่ายเปลี่ยนแปลงเช่นท้องเสีย ปวดท้อง พอได้ถ่ายอาการปวดจะดีขึ้น หรือเกิดจากผลข้างเคียงจากการใช้ยาบางชนิด เช่น ยาฆ่าเชื้อ หรือเกิดจากชนิดของอาหารที่รับประทาน กรณีรับประทานอาหารเหลวๆเป็นหลัก ก็อาจไม่ถ่ายเป็นก้อนแข็ง เป็นต้น ช่วงที่มีประจำเดือนอาจจะมีการหลั่งสารที่กระตุ้นให้เกิดการอักเสบ ซึ่งอาจทำให้ท้องเสียได้ในช่วงวันแรกๆประมาณแค่ 1-2 วัน และหลังจากนั้นควรจะหายไปค่ะเบื้องต้นให้ดื่มน้ำให้เพียงพอและชดเชยกับที่เสียไปทางอุจจาระ และหากถ่ายเยอะ อ่อนเพลีย ควรจิบเกลือแร่ผสมกับน้ำไปด้วย รับประทานยาแก้ปวดได้ รับประทานอาหารสุกสะอาดหากอาการยังไม่ดีขึ้น ถ่ายเหลวเยอะ อ่อนเพลียมาก คลื่นไส้ มีไข้ กินได้น้อย อาจเป็นการติดเชื้อรุนแรง ควรกลับไปพบแพทย์เพื่อประเมินอีกครั้งว่าควรได้รับยาฆ่าเชื้อภายใต้การดูแลของแพทย์ร่วมด้วยหรือไม่